România ar urma să cumpere avioane de vânătoare F-16 din Norvegia.
România va plăti 354 de milioane de euro pentru această achiziție. 32 de astfel de avioane vor fi achiziționate de România.
Ministrul Apărării, Vasile Dîncu solicită Parlamentului să aprobe achiziţia a 32 de avioane de vânătoare F-16 (superioară configuraţiei celor 17 avioane aflate în înzestrare), echipamente de suport logistic şi servicii de instruire". Aparatele ar urma să fie cumpărate din Norvegia şi, potrivit scrisorii trimise în Parlament, România va plăti 354 de milioane de euro. Justificarea ministerului este că avioanele din Norvegia sunt superioare din punct de vedere tehnic celor 17 cumpărate din Portugalia. De asemenea, statul român va aloca 100 de milioane de euro care constituie suportul logistic şi echipamentele din SUA. Motivul pentru care MApN cere Parlamentului aprobarea formală pentru achiziționarea celor 32 de avioane F-16 din Norvegia este că aceasta a fost "singura soluţie identificată în prezent ca urmare a analizei răspunsurilor primite la cererile de informaţii".